Publication: Magyar Közlöny
Issue: MK-2011-36 (Year: 2011, Number: 36)
Era: contemporary
Section: A Kézikönyv 1., 3. és 4. számú függelékeinek, azok módosításainak és kiegészítéseinek tekintetében lásd a 76/2007. (IV.19.) Korm. rendelet 4. §-át:
Paragraph Index: 384

20. napjáig. Az igénylésnek legalább a következő adatokat kell tartalmaznia: a feladó és az átvevő címe, az áru megnevezése, az árudarabok/kocsik mennyisége, az áru tömege. Az újrafeladás helye szerinti SZMGSZ vasút a fuvarozásban résztvevő többi SZMGSZ vasúttal történt egyeztetést követően közli a fuvarozási engedélyek számát. Ezeket a számokat be kell jegyezni a CIM/SZMGSZ fuvarlevél 64. (A fuvarozó nyilatkozatai) rovatába. 14.3 Küldemények azokból az államokból, amelyekben az SZMGSZ-t alkalmazzák 14.3.1 A fuvarozás egyeztetése A küldemények fuvarozásához az SZMGSZ feladási vasút köteles előzetesen egyeztetni a fuvarozást az újrafeladás helye szerinti CIM fuvarozóval. Az ilyen engedélykérelmet minden útirányra és meghatározott időszakra kell benyújtani, legkésőbb 7 nappal a fuvarozás megkezdése előtt vagy egy hónappal korábban, ha a CIM szerint rendkívüli küldeményekről (egyes pályaszakaszokon is) van szó. Ezeknek legalább a következő adatokat kell tartalmazniuk: fuvarozási útirány, az áru megnevezése. A kérelemnek a fuvarozásban résztvevő CIM fuvarozókkal való megvizsgálását követően az újrafeladás helye szerinti CIM fuvarozó közli az SZMGSZ feladási vasúttal az engedély számát és, szükség szerint, azokat a különleges feltételeket, amelyeket már a feladási vasúttól kezdve be kell tartani. Az engedély számát be kell jegyezni a CIM/SZMGSZ fuvarlevél 64. (A fuvarozó nyilatkozatai) rovatába. Lásd még a későbbiekben a 15.1 pontot. Olyan küldemények esetében, amelyeket a CIM alkalmazási területén, – akár egyes pályaszakaszokon is, - rendkívüli küldeményként fuvaroznak, az újrafeladás helye szerinti CIM fuvarozó közli az SZMGSZ feladási vasúttal az engedély számát, amelyet a CIM/SZMGSZ fuvarlevél 7. rovatába kell bejegyezni „11” kóddal. Ha egyes küldemények eltérnek a bejelentett és elfogadott adatoktól, az SZMGSZ feladási vasút megkeresést intéz az újrafeladás helye szerinti CIM fuvarozóhoz arra vonatkozóan, hogy lehetséges-e megfelelő módon kiterjeszteni az engedély alkalmazási területét, vagy új engedély szükséges. A megkeresés feldolgozását követően az újrafeladás helye szerinti CIM fuvarozó közli az eredményt az SZMGSZ feladási vasúttal. Vámkezelés 15.1 Egyszerűsített vámeljárás alkalmazása a vasúti küldeményekhez Amennyiben az Európai Unió (EU) vagy az egységes feladási eljárásról szóló EU-EFTA Megállapodásban részes szerződő felek területén a vasúti küldeményekhez egyszerűsített vámeljárást kell alkalmazni, akkor az SZMGSZ-t alkalmazó államokból származó küldeményeknél az SZMGSZ feladási vasút még a küldeménynek az Európai Unió területére való belépését megelőzően fel kell tüntetnie a CIM/SZMGSZ fuvarlevélben a szerződött fuvarozó és a főkötelezett (principális) személyét. Ebből a célból az újrafeladás helye szerinti CIM fuvarozó közli az SZMGSZ feladási vasúttal a fuvarlevél 66. rovatában előírandó adatokat, valamint a 14.3.1 pont szerinti engedély számát. 15.2 A számla csatolása A CIM Egységes Szabályokat alkalmazó államokban feladott küldemények esetében a feladó köteles a fuvarlevélhez csatolni az árura vonatkozó számlát is. Veszélyes áruk A veszélyes áruk fuvarozása csak abban az esetben megengedett, ha azok egyaránt megfelelnek3 a RID követelményeinek és az SZMGSZ 2. számú melléklet feltételeinek. Az áruk jelölése 17.1 Tömegközéppont és bruttó tömeg A feladó a következő esetekben minden árudarab mindkét – hosszirányú és keresztirányú – oldalán, letörölhetetlen festékkel, jel alkalmazásával köteles feltüntetni minden árudarab bruttó tömegét és tömegközéppontját:

Source: https://magyarkozlony.hu/hivatalos-lapok/82337d5ff58dfe81457b89f4e3e487fa38bc9601/dokumentumok/4562445cb9fdf1ef6fe9941bb002e9e9f629174d/letoltes